Κυβέρνηση Αλέξη Τσίπρα Σεπτεμβρίου 2015

Αρχική σύνθεση της κυβέρνησης

Η αρχική σύνθεση της κυβέρνησης ήταν η εξής:

Κυβερνητικό έργο

Στα τέλη Δεκεμβρίου 2015 ψηφίζεται ο νόμος 4356/2015 περί του συμφώνου συμβίωσης και των ομοφυλόφιλων ζευγαριών.
Στις 8 Μαΐου 2016, η Βουλή ενέκρινε νέα μέτρα λιτότητας που περιελάμβαναν την αύξηση των φόρων για τους μεσαίους και υψηλού επιπέδου εισοδηματίες και την πραγματοποίηση περικοπών που θα εξοικονομούσαν περίπου το 3% του ΑΕΠ της Ελλάδας. Οι μεταρρυθμίσεις περιελάμβαναν επίσης την κατάργηση των εκπτώσεων φόρου προστιθέμενης αξίας, τη μείωση των συντάξεων και την αύξηση της απορρύθμισης. Στις 22 Μαΐου, ο Τσίπρας πέρασε περαιτέρω μέτρα λιτότητας. Η νομοθεσία περιλάμβανε μια διάταξη για μέτρα "έκτακτης ανάγκης", συμπεριλαμβανομένων των περικοπών των μισθών και των συντάξεων, που θα τίθονταν σε εφαρμογή αυτομάτως, εάν οι δημοσιονομικοί στόχοι δεν είχαν εκπληρωθεί το επόμενο έτος. Οι φόροι επί των τσιγάρων, του καφέ και της μπίρας αυξήθηκαν επίσης, ενώ ένας μη δημοφιλής φόρος περιουσίας αναδιαρθρώθηκε για να αυξήσει τα έσοδα από μεγαλύτερα κτίρια. Επίσης, δημιουργήθηκε ένας νέος οργανισμός ιδιωτικοποίησης, ο οποίος θα είχε 99ετή θητεία για την ανάπτυξη και πώληση κρατικής ιδιοκτησίας. Ο Τσίπρας υπερασπίστηκε την υιοθέτηση νέων φορολογικών μέτρων, δηλώνοντας "Η άνοιξη μπορεί να έχει σχεδόν τελειώσει, αλλά προσβλέπουμε σε μια οικονομική άνοιξη και μια επιστροφή στην ανάπτυξη φέτος".
Στις 2 Σεπτεμβρίου 2016 ολοκληρώνεται η διαδικασία χορήγησης των τεσσάρων τηλεοπτικών αδειών, η διαδικασία της οποίας και ο αριθμός τους δεν ήταν και ο πιο επιθυμητός από τους υποψηφίους. 
Ένα άλλο ζήτημα που χειρίστηκε η κυβέρνηση ήταν το μεταναστευτικό. Το 2015 πέρασαν από ελληνικά εδάφη 856.723  πρόσφυγες και μετανάστες εκ των οποίων 123.000  έμειναν. Επιβαρύνθηκαν περισσότερο τα νησιά του ανατολικού Αιγαίου και η Λέσβος περισσότερο από όλα. Επίσης δημιουργήθηκαν σε διάφορα σημεία της χώρας κέντρα κράτησης μεταναστών, τα λεγόμενα hotspots. 
Το 2017 εγκαινιάστηκαν η Ιόνια οδός   και η Σήραγγα των Τεμπών.  
Την τετραετία αυτήν εξαρθρώθηκαν σπείρες ληστών Ρομά.  
Τον Οκτώβριο του 2017 ψηφίζεται ο νόμος 4491/2017 για την αλλαγή ταυτότητας φύλου.
Στις 20 Μαρτίου 2018 δημοσιεύεται ο νόμος 4523/2018 για την παραγωγή αλλά και τη νομιμοποίηση φαρμακευτικών σκευασμάτων κάνναβης. Στις 13 Ιουλίου του ιδίου έτους ψηφίζεται ο νόμος 5545/2018, γνωστός και ως Κλεισθένης, που προβλέπει την απλή αναλογική στις Αυτοδιοικητικές εκλογές, τη μείωση της θητείας από τα 5 στα τέσσερα χρόνια και πολλά άλλα.
Στις 22 Ιουνίου 2018, ο Αλέξης Τσίπρας ανακοίνωσε την οριστική έξοδο από τη δανειακή σύμβαση στις 20 Αυγούστου 2018, καθώς και τη λήξη του μηχανισμού στήριξης της χώρας, αλλά με πολυετή επιτήρηση. Με τη νέα συμφωνία, η Ελλάδα πέρασε σε ένα νέο καθεστώς το οποίο απομάκρυνε τις ασφυκτικές ανάγκες χρηματοδότησης. Επίσης, ο Αλέξης Τσίπρας χαριτολογώντας στην εκδήλωση που έλαβε χώρα στο Ζάππειο, εμφανίστηκε για πρώτη φορά στη πολιτική του καριέρα με γραβάτα τονίζοντας ότι: «Έχω μία δυσκολία αλλά θα το συνηθίσω. Τα στοιχήματα είναι για να υλοποιούνται, όταν κερδίζονται».
Από τις 20 Οκτωβρίου 2018 ανέλαβε παράλληλα με την προεδρία της κυβέρνησης και το Υπουργείο Εξωτερικών, το οποίο παρέδωσε στον Γιώργο Κατρούγκαλο μετά τον ανασχηματισμό τον Φεβρουάριο του 2019. 
Το 2019 η κυβέρνηση του ΣΥΡΙΖΑ ολοκλήρωσε την επίλυση του ζητήματος της ονομασίας της πρώην Γιουγκοσλαβικής Δημοκρατίας της Μακεδονίας, που πήρε το όνομα Βόρεια Μακεδονία. Σύσσωμη η κοινοβουλευτική ομάδα του ΣΥΡΙΖΑ τάχθηκε ανοιχτά υπέρ της ονομασίας με τον όρο Μακεδονία και υπερψήφισε τη συμφωνία, αλλά κόμματα της αντιπολίτευσης και στελέχη των ΑΝΕΛ αντέδρασαν σε αυτό το σενάριο και άσκησαν έντονη κριτική στον Αλέξη Τσίπρα για τις επιλογές της κυβέρνησης. Πολλές χιλιάδες κόσμου εναντιώθηκαν στην απόφαση της κυβέρνησης και οργάνωσαν συλλαλητήρια στην Αθήνα και τη Θεσσαλονίκη, ώστε να διαδηλώσουν κατά της χρήσης του ονόματος Μακεδονία από τη ΠΓΔΜ. Οι συγκεντρώσεις με κεντρικούς ομιλητές τους Μίκη Θεοδωράκη στην Αθήνα και τον Φραγκούλη Φράγκο στη Θεσσαλονίκη στηρίχθηκαν μεταξύ άλλων από μεμονωμένους βουλευτές της Νέας Δημοκρατίας, του ΠΑΣΟΚ και της Χρυσής Αυγής.
Τον Ιούνιο του 2018 η Ελλάδα συμφώνησε με τον Ζόραν Ζάεφ για την αποδοχή της ονομασίας «Βόρεια Μακεδονία», που αποτέλεσε υποχώρηση των δύο πλευρών και ιστορική συνάντηση μεταξύ των δύο κρατών. Η συμφωνία υπογράφηκε στις Πρέσπες στις 17 Ιουνίου 2018. Ο Αμερικανικός και Ευρωπαϊκός τύπος, ηγέτες κρατών, το Στέιτ Ντιπάρτμεντ, αλλά και όλα τα κόμματα του Ευρωπαϊκού κοινοβουλίου, χαιρέτισαν τη συμφωνία και έστειλαν συγχαρητήρια στον Αλέξη Τσίπρα για την επανεκκίνηση των διαπραγματεύσεων, και έκαναν λόγο για ιστορική συμφωνία. Εντός της Ελλάδας, τα περισσότερα κόμματα της αντιπολίτευσης άσκησαν έντονη κριτική με τη Νέα Δημοκρατία να καταθέτει πρόταση δυσπιστίας, που όμως καταψηφίστηκε, Στις 25 Ιανουαρίου 2019, η συνθήκη των Πρεσπών υπερψηφίστηκε στη βουλή με 153 ψήφους. Για τις προσπάθειες επίλυσης του Μακεδονικού, ομάδα ευρωβουλευτών πρότεινε τον Τσίπρα και τον Ζαεφ για το Νόμπελ Ειρήνης.
Τον Ιούνιο 2019 ψηφίστηκε η τροποποίηση του Ποινικού κώδικα οσο αφορα τον βιασμό (αυστηροποιηθηκε το νομοθετικο πλαισιο για τον βιασμό) κάτι που προκάλεσε αντιδράσεις από τους πολίτες και τους νομικούς.